નવી દિલ્હી, 25 ઓગસ્ટ: પૂર્વ ગૃહ સચિવ આરકે સિંહના એક નિવેદનથી સોમવારે સનસની ફેલાઇ ગઇ હતી. તેમણે જણાવ્યું હતું કે જ્યારે અટલ બિહારી વાજપેઇ વડાપ્રધાન હતા ત્યારે જ દાઉદને ભારત લાવવાની યોજના પર કાર્ય શરૂ થઇ ગયું હતું. તે સમયે દાઉદને ખતમ કરવા માટે ભારત સરકારે કેટલાંક લોકોને ઓપરેશન સાથે જોડ્યા અને તેમને ગુપ્ત ઠેકાણે ટ્રેનિંગ આપવાની શરૂઆત કરી હતી. જોકે દાઉદ સાથે મળેલ મુંબઇના પોલીસના કેટલાંક અધિકારીઓ તેમની ધરપકડ કરવા માટે પહોંચી ગયા અને જણાવ્યું હતું કે તેમની પાસે ટ્રેનિંગ લઇ રહેલા લોકો વિરુદ્ધ વોરંટ છે.